Pogovor:Janez Stanovnik

message: O oddaji Zamolčani - moč preživetja se v dokumentaciji RTV Slovenija najde prepis govorjenega dela oddaje, ne pa tudi video. Izvleček, na katerega se nanašajo izjave J. Stanovnika:
''
...
* »Pač pa je z etičnega vidika skrb vzbujajoča nestrpnost ali brezbrižnost dela slovenske družbe do nepokopanih žrtev revolucije, opozarja dr. Tine Hribar, ki se je pridružil kritikom odnosa do povojnih zločinov. Po njegovem se oblast ne zaveda temeljnih moralnih vprašanj, ko del umrlih izriva iz občestva človeške skupnosti. Človeška skupnost ni le skupnost živih, ampak je občestvo živih in mrtvih. In če zdaj odrežeš polovico tega občestva, je to seveda strahotna rana in to se nam pozna kot ta travma, kajti mi smo te ljudi izbrisali, izrezali, se pravi, niso bili samo ubiti, gre zdaj za drug problem, gre za ta problem, da so bili izbrisani kot mrtvi. Dediči tega zločina celo pravijo, da jih je sram. Smo pa v tem paradoksu, da ko priznavamo zločin, oziroma, ko ga priznavajo, priznavajo zločin, ne priznavajo pa, da je ta zločin posledica, oziroma, da so tisti, ki so to naredili, zločinci. Se pravi, imamo zločin brez zločincev. To je spet neka popolnoma absurdna zadeva. Se pravi, moramo priti do resnice, do neprikrivanja, ne samo grobov, ampak tudi samega dejanja, ker, kot rečeno, zelo težko je živeti med, nenehoma, vsak dan, iz dneva v dan, med resnico in lažjo.« 
* »Jože Dežman je prepričan, da je za spoznanje resnice potrebna konverzija, spreobrnitev o dojemanju zgodovinskih dejstev. Sam jo je doživel ob stricih, partizanih. Eden je padel leta ' 42, po njem imam ime, drugi je bil poznejši narodni heroj in general, Anton Dežman in vsaj Tonček je, kot odgovoren za partizanske usmrtitve ljudi na Gorenjskem, seveda prevzel nase veliko breme. Tako, da je ta moj dialog z zgodovino, je seveda na en način tudi pogovor s stricema, se pravi, ta pogovor pa obsega tako razumevanje dogajanja na ravni storilcev in na ravni žrtve, pomeni sprejemanje strica kot mojega strica, ki se ga ne odrekam, pomeni pa tudi moje sočutje in kesanje za njegova dejanja na en način. Prav okrog Dežmana je začel nastajati krožek svojcev zatajenih žrtev. Ta skupina je pa nastala preprosto zaradi tega, ker sem rekel, jaz tega sveta, kot človek iz partijskega sveta, nisem poznal. V tem krožku so se zbrali ljudje, ki so bili to leto moji veliki učitelji. Jaz sem jim zato iskreno hvaležen. Če sem s svoje strani, s tem, da smo se zbirali, kakor koli pomagal k temu, da so dobili eno potrditev svoje poti, sem pa tudi vesel. Ljudje iz skupine so breme izgube preživeli tako, da so že davno prešli sovraštvo in da so svoj osebni svet zgradili v ljubezni in v dobrodelnosti, ob prizadevanju za čast in spodobnost.Lahko odpustim, hočem pa, da se popravi, kolikor se da. Krivica se mora popravit, pa človeku vrnit ime, dobro ime. Da se reče bobu bob, da rečejo, to pa to je naredil, to je bilo vredno smrtne obsodbe, pa da se reče, da je to ena usmrtitev in če je usmrtitev brez obsodbe, po Avnojskih sklepih, potem je to kriminalno dejanje in tisti, ki so to počeli, so kriminalci.« 
Ob priliki bi bilo primerno vsa ta gradiva (iz dokumentarne oddaje in izjave J.S.) vključiti v članek o povojnih pobojih, tu pustiti sklicevanje.MGTom (pogovor) 13:20, 29. april 2012 (CEST).
thread_title: Izjave o povojnih pobojih

message: Iz osebnih virov (Tine Stanovnik) je pridobljena naslednja informacija, ki pa ni bila objavljena:
Glede izpustitve iz zapora:
izpuščen je bil na osnovi ponarejenega dokumenta in izpustili so ga italijanski agenti. J. Stanovnik niti ni vedel da gre za ponarejen dokument in je lepo odkorakal domov na Pleteršnikovo. Nek aktivist OF, ki je prišel na Pleteršnikovo, mu je rekel naj takoj odide. Oče ne ve zagotovo, da bi Italijani prišli še isti večer ga iskat na Pleteršnikovo.
MGTom (pogovor) 08:50, 13. avgust 2012 (CEST)
thread_title: Podrobnosti o italijanski aretaciji in izpustitvi

message: vidim, da si v Wikipodatke dodal datum smrti 30. januar, imaš kak vir, ki navaja točen datum? STA in ostali (danes objavljeni) članki https://www.dnevnik.si/1042921139/https://siol.net/novice/slovenija/umrl-je-janez-stanovnik-517650 sicer ne vsebujejo datuma. —Upwinxp (pogovor) 18:36, 31. januar 2020 (CET)
replies: text: Novi članek https://www.dnevnik.si/1042921204/ piše »Danes preminuli Janez Stanovnik«. —Upwinxp (pogovor) 21:44, 31. januar 2020 (CET)

text: Mislim, da sem se samo zatipkal. Hvala za popravek. — Yerpo Ha? 07:21, 1. februar 2020 (CET)
thread_title:  Datum smrti